Sienna Miller

**Sienna Rose Diana Miller** (lahir 28 Disember 1981) ialah seorang pelakon, model dan pereka fesyen Amerika Syarikat/British. 

Pada tahun 2008, beliau dicalonkan untuk Anugerah Bintang Meningkat Naik BAFTA manakala untuk lakonannya sebagai Tippi Hedren dalam filem TV 2012, *[[The Girl (filem HBO 2012)|The Girl]]*, beliau dicalonkan Anugerah TV BAFTA dan Anugerah Golden Globe bagi kategori Pelakon Wanita Terbaik. Antara filem-filem yang dibintanginya termasuk *[[Layer Cake (filem)|Layer Cake]]* (2004), *[[Alfie (filem 2004)|Alfie]]* (2004), *[[Factory Girl (filem)|Factory Girl]]* (2006), *[[The Edge of Love]]* (2008) dan *[[G.I.&nbsp;Joe: The Rise of Cobra]]* (2009). Pada tahun 2014, beliau membintangi dalam dua filem biografi, *[[Foxcatcher]]* sebagai Nancy Schultz dan *[[American Sniper (filem)|American Sniper]]* sebagai Taya Kyle.

## Kehidupan awal
Dilahirkan di Bandar Raya New York, Amerika Syarikat, Miller berpindah ke London bersama keluarganya ketika beliau berumur setahun. Ibunya, Josephine ialah seorang bekas model Inggeris kelahiran Afrika Selatan. Bapanya, Edwin Miller ialah seorang pegawai bank Amerika Syarikat kemudiannya menjadi peniaga seni cina. Miller menghadiri Sekolah Heathfield, Ascot dan kemudiannya belajar selama setahun di Institut Filem dan Teater Lee Strasberg di Bandar Raya New York. 

## Karier filem
Pada tahun 2001, beliau membuat penampilan filem pertamanya dalam *[[South Kensington (filem)|South Kensington]]* bersama-sama Rupert Everett dan Elle Macpherson. Beliau kemudiannya mempunyai peranan tetap dalam drama bersiri, *[[Keen Eddie]]*. Pada tahun 2004, Miller mempunyai peranan sokongan dalam *[[Alfie (filem 2004)|Alfie]]* bersama-sama Jude Law dan dalam *[[Layer Cake (filem)|Layer Cake]]*. Pada tahun 2005, Miller melakonkan watak wanita utama bertentangan Heath Ledger dalam *[[Casanova (filem 2005)|Casanova]]* disusuli dengan peranan dalam *[[Factory Girl (filem)|Factory Girl]]*. Pada tahun 2007, Miller mempunyai peranan kecil dalam *[[Stardust]]* dan melakonkan watak Katya dalam *[[Interview (filem 2007)|Interview]]*. Kemudiannya pada tahun 2007, beliau mempunyai peranan dalam *[[Camille (filem 2007)|Camille]]*.

Pada tahun 2008, Miller muncul dalam *[[The Mysteries of Pittsburgh]]* dan menjalani pengambaran untuk filem *[[The Edge of Love]]* bersama-sama Keira Knightley. Beliau muncul dalam filem aksi 2009, *[[G.I. Joe: The Rise of Cobra]]* melakonkan watak The Baroness. Beliau juga muncul dalam *[[Hippie Hippie Shake]]* dan *[[After Miss Julie]]* di Broadway. Beliau membintangi sebagai Patricia dalam produksi London, *[[Flare Path]]* di Teater Royal Haymarket pada tahun 2011. Kemudiannya pada tahun 2012, beliau membintangi *[[The Girl (filem HBO 2012)|The Girl]]*. 

Pada tahun 2014, Miller muncul dalam *[[Foxcatcher]]* dan *[[American Sniper (filem)|American Sniper]]*, melakonkan watak Taya Renae Kyle. 

Filem-filem 2015 termasuk *[[High-Rise (filem)|High-Rise]]* dan *[[Burnt (filem)|Burnt]]*. Pada pertengahan tahun 2015, Miller akan mula menjalani pengambaran *[[Live by Night]]*. Pada 7 Januari 2015, ia telah diumumkan bahawa Miller akan menyambung watak Sally Bowles dalam Broadway, *Cabaret*. Beliau telah dipilih untuk menjadi juri pertandingan utama di Festival Filem Cannes 2015.

## Kehidupan peribadi
Miller dan Jude Law bertunang pada Hari Krismas 2004. Mereka berpisah pada bulan November 2006.
Pada bulan Disember 2009, ia telah dilaporka bahawa Law dan Miller menyambung semula hubungan mereka. Mereka berpisah sekali lagi pada bulan Februari 2011. Miller kemudiannya mula mempunyai hubungan dengan Tom Sturridge dimana mereka mempunyai anak bersama, Marlowe Ottoline Layng Sturridge (l. Julai 7, 2012).

## Filmografi

### Filem

### Televisyen

## Kredit teater

## Rujukan

## Pautan luar

*
*Twenty8Twelve.com  Laman web fesyen Miller